Φαίδρα Σκιαδοπούλου

Η Φαίδρα Σκιαδοπούλου, γεννημένη στις 29 Ιουλίου 1990 στη Θεσσαλονίκη, είναι Ελληνίδα καλαθοσφαιρίστρια. Διαθέτει ύψος 1,91 μέτρα και αγωνίζεται στη θέση της Σέντερ.

Η Σκιαδοπούλου αγωνίστηκε για πρώτη φορά στην Α1 Εθνική Κατηγορία με τα χρώματα της Siemens. Η πρώτη της διάκριση στο επίπεδο αυτό ήρθε την περίοδο 2008-09, οπότε και σε ηλικία 18 ετών έλαβε την τρίτη θέση στους στατιστικούς πίνακες των κοψιμάτων.«Women's Championship 2008-09 Division A1 ~ Individual Statistics» , στατιστικά στον ιστότοπο GalanisSportsData.com. Παραμένοντας στη Θεσσαλονίκη αγωνίστηκε διαδοχικά για τον ΠΑΟΚ (2009-11) «Και επίσημα παρελθόν η Σκιαδοπούλου», άρθρο στον ιστότοπο Paok24.com, 29 Ιουλίου 2011.«Πακέτο Σκιαδοπούλου-Αυτζή στον ΠΑΟΚ!», άρθρο στον ιστότοπο WePlayBall.gr, 29 Ιουνίου 2009. - του οποίου διετέλεσε και αρχηγός  - και τον Άρη (2011-12).«Ανακοίνωσε Σκιαδοπούλου ο Αρης» , άρθρο στον ιστότοπο Tsiotras.blogspot.gr, 28 Ιουλίου 2011. Το καλοκαίρι του 2012 μετακόμισε στην Αθήνα για λογαριασμό της πρωτοεμφανιζόμενης στην κατηγορία Τερψιθέας Γλυφάδας.«Ανακοίνωσε Σκιαδοπούλου η Τερψιθέα», άρθρο στον ιστότοπο Gazzetta.gr, 27 Ιουλίου 2012. Οικονομικά προβλήματα στο σύλλογο οδήγησαν την ίδια και άλλες συμπαίκτριές της στην αποχώρηση από την ομάδα τον ίδιο Δεκέμβρη. Εφόσον δεν είχε το δικαίωμα να λάβει μεταγραφή προς έτερη ελληνική ομάδα, οδηγήθηκε στην Ιταλία επιλέγοντας τη Φαέντσα ως επόμενο σταθμό της.«Στην Ιταλία η Σκιαδοπούλου», άρθρο στον ιστότοπο BasketBlog.gr, 4 Δεκεμβρίου 2012.«Τερψιθέα: Παρελθόν και η Σκιαδοπούλου!» , άρθρο στον ιστότοπο OnSports.gr, 4 Δεκεμβρίου 2012. Και πάλι, όμως, στάθηκε άτυχη καθώς δεν πρόλαβε να αγωνιστεί προτού ο σύλλογος δηλώσει την αναστολή των αγωνιστικών του δραστηριοτήτων.«Σκιαδοπούλου: Επέστρεψε στη Θεσσαλονίκη» , άρθρο στον ιστότοπο OnSports.gr, 8 Ιανουαρίου 2013.«Διαλύθηκε η Φαέντσα, επέστρεψε η Σκιαδοπούλου!», άρθρο στον ιστότοπο WePlayBall.gr, 7 Ιανουαρίου 2013. Το καλοκαίρι του 2013, μετά από την επιτυχημένη πορεία της Εθνικής Ελλάδος το ίδιο καλοκαίρι,«Bγήκε η 12άδα της Εθνικής για Λουξεμβούργο!», άρθρο στον ιστότοπο WePlayBall.gr, 5 Ιουνίου 2013. διεκδίκησαν τη Σκιαδοπούλου αρκετές ομάδες της Α1 Εθνικής, με την παίκτρια να έρχεται τελικά σε συμφωνία με την Αναγέννηση Νέου Ρυσίου.«Έσκασε η "βόμβα" στο Ρύσιο με Σκιαδοπούλου!», άρθρο στον ιστότοπο WePlayBall.gr, 9 Ιουλίου 2013.

Η Σκιαδοπούλου συμμετείχε σε αγώνες όλων των νεανικών Εθνικών Ομάδων κερδίζοντας σε νεαρή ηλικία θέση στη Εθνική Ελλάδος Γυναικών, χάρις στις καλές τις επιδόσεις στην Α1 Εθνική. Συμμετείχε διαδοχικά στο Βαλκανικό Πρωτάθλημα Νεανίδων το 2006 στη Σόφια, στο Ευρωπαϊκό Πρωτάθλημα Νεανίδων (Β' Κατηγορία) το 2007 στην Τιμισοάρα και το 2008 στα Σκόπια και στο Ευρωπαϊκό Πρωτάθλημα Νέων Γυναικών (Β' Κατηγορία) το 2009 στην Οχρίδα.Φαίδρα Σκιαδοπούλου , στατιστικά στην επίσημη ιστοσελίδα της Ε.Ο.Κ. Πρόσφατα αγωνίστηκε με την Εθνική Γυναικών που ανεπιτυχώς διεκδίκησε εισιτήριο για το Ευρωπαϊκό Πρωτάθλημα του 2013 και με εκείνη που πέρασε στην αντίστοιχη διοργάνωση του 2015 ως πρωτοπόρος του Α' Προκριματικού Γύρου.	

 Παραπομπές 

 Εξωτερικοί σύνδεσμοι 

 Faidra Skiadopoulou, προφίλ στην επίσημη ιστοσελίδα της FIBA Europe (EuroBasket Women 2015). 
 Fedra Skiadopoulou, στατιστικά στον ιστότοπο Eurobasket.com. 
 Faidra Skiadopoulou, στατιστικά στον ιστότοπο της Federación Española de Baloncesto. 

Κατηγορία:Ελληνίδες αθλήτριες της καλαθοσφαίρισης
Κατηγορία:Καλαθοσφαιρίστριες Εθνικής Ελλάδας
Κατηγορία:Καλαθοσφαιρίστριες της εθνικής Ελλάδος νέων γυναικών
Κατηγορία:Καλαθοσφαιρίστριες της εθνικής Ελλάδος νεανίδων
Κατηγορία:Καλαθοσφαιρίστριες της εθνικής Ελλάδος κορασίδων
Κατηγορία:Καλαθοσφαιρίστριες ΜΕΝΤ
Κατηγορία:Καλαθοσφαιρίστριες Siemens
Κατηγορία:Καλαθοσφαιρίστριες ΠΑΟΚ
Κατηγορία:Καλαθοσφαιρίστριες Άρη Θεσσαλονίκης
Κατηγορία:Καλαθοσφαιρίστριες Τερψιθέας Γλυφάδας
Κατηγορία:Καλαθοσφαιρίστριες Αναγέννησης Νέου Ρυσίου
Κατηγορία:Καλαθοσφαιριστές ιταλικών συλλόγων
Κατηγορία:Καλαθοσφαιριστές ισπανικών συλλόγων
Κατηγορία:Πάουερ φόργουορντ
Κατηγορία:Σέντερ